টুথব্রাশ
মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।
পার্সি মেসওয়াক
এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাসিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ফকফকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।